નવી દિલ્હી : બજાજ દ્વારા પોતાની નવી પ્રીમિયમ બાઇક V લોન્ક કરવામાં આવી છે. જો કે આ બાઇકની વિશેષતા એ છે કે તેમાં INS વિક્રાંતનાં સ્ટીલનો ઉપયોગ કરવામાં આવ્યો છે. બજાજે પોતાની બાઇક Vને બે વેરીઅન્ટ V150 અને V125માં રજુ કરી છે. જેમાં અનુક્રમે પહેલી બાઇક 150 સીસીની જ્યારે બીજી બાઇક 125 સીસીની રહેશે. જેનું વેચાણ માર્ચ 2016થી ચાલુ થાય તેવી શક્યતાઓ છે. બજાજ ઓટોનાં એમડી રાજીવ બજાજે કહ્યું કે અત્યારે બજારમાં વેચાઇ રહેલા કોમ્યુટર બાઇક્સની કિંમત 60થી 70 હજારની વચ્ચે હોય છે. જેથી અમે પણ અમારી બાઇકની કિંમત બજારભાવ અનુસાર જ રાખીશું. જો કે તેઓએ કિંમત અંગેના સવાલનો સ્પષ્ટ જવાબ આપવાનું ટાળ્યું હતું.